<classify> MAMLAKA ya Hali ya Hewa nchini TMA imewataka wananchi kuchukua tahadhari, kuhusu uwepo wa vipindi vifupi vya mvua kubwa, upepo mkali na radi kwa muda wa siku tano kwenye baadhi ya mikoa hapa nchini. Hayo yalisemwa na Kaimu Mkurugenzi Mkuu wa TMA, Wilberforce Kikwasi kupitia taarifa yake kwa vyombo vya habari jana. Kikwasi aliyataja maeneo yatakayokumbwa na kadhia hiyo ya mabadiliko ya hali ya hewa kuwa ni mikoa ya Kusini ya Ruvuma, Lindi na Mtwara, kusini mwa mkoa wa Morogoro, mkoa wa Pwani, mkoa wa Dar es Salaam na maeneo machache ya Visiwa vya Unguja na Pemba. Alisema maeneo hayo, yatakuwa na vipindi vifupi vya mvua kubwa, upepo mkali na radi, hivyo wananchi wanapaswa kuchukua tahadhari dhidi ya hatari inayoweza kusababishwa na hali hiyo. Kwa mujibu wa Kik- wasi, hali hiyo ya mvua inatokana na kuendelea kuimarika kwa ukanda wa mvua katika eneo la Kusini mwa Tanzania na kusababisha kujengeka kwa mawingu makubwa na mazito ya mvua, yanayosababisha mvua kubwa, upepo mkali na radi. Hali hii inaanza leo jana Desemba 28 na itadumu kwa siku tano, TMA inaendelea kufuatilia mwenendo wa hali hii ya mvua na kuwataka wananchi walio katika mikoa hii kuchukua tahadhari dhidi ya hatari inayoweza kujitokeza,alisisitiza Kikwasi.Kwa kuwa ni jukumu la TMA kufuatilia hali ya hewa, alisema wataendelea kufuatilia hali hiyo ya mvua na kutoa mrejesho pale inapohitajika.  <topic>: KITAIFA 